এদিকে চাকরির আবেদনের জন্য কোনো প্রকার ফি না নিতে ২০১৫ সালের ২৯ ডিসেম্বর সরকারি-বেসরকারি ব্যাংকগুলোকে নির্দেশ দেয় বাংলাদেশ ব্যাংক। চাকরিপ্রার্থীরা বলছেন, ব্যাংকের মতো সরকারি চাকরিতেও নিয়োগ কার্যক্রমের জন্য ফি নেয়া বন্ধ করা হোক। বেকারত্বকে পুঁজি করে কোটি কোটি টাকা আয় করছে সরকার। বিভিন্ন সংস্থা বা বিভাগ নিয়োগ পরীক্ষার মাধ্যমে মোটা অঙ্কের ফি নিচ্ছে। নিরূপায় হয়ে বেকাররাও আবেদন করছেন। চাকরি অনিশ্চিত জেনেও বেকারত্বের অভিশাপ থেকে মুক্তি পেতে একটি আসনের বিপরীতে আবেদন করছেন শতশত প্রার্থী।